

VLADA REPUBLIKE HRVATSKE

Zagreb, 7. veljače 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog uredbe o dopunama Uredbe o unutarnjem ustrojstvu Ministarstva zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 63. stavka 2. Zakona o sustavu državne uprave (Narodne novine, br. 150/11, 12/13 - Odluka Ustavnog suda Republike Hrvatske, 93/16 i 104/16) i članka 32. Zakona o izmjenama i dopunama Zakona o ustrojstvu i djelokrugu ministarstava i drugih središnjih tijela državne uprave (Narodne novine, broj 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_ 2019. godine donijela

**U R E D B U**

**o dopunama Uredbe o unutarnjem ustrojstvu**

**Ministarstva zdravstva**

**Članak 1.**

U Uredbi o unutarnjem ustrojstvu Ministarstva zdravstva (Narodne novine, broj 14/17), u članku 17. stavku 1. iza riječi: "u programima milosrdne primjene u zdravstvenim ustanovama u Republici Hrvatskoj;" dodaju se riječi: "obavlja poslove osiguranja, unaprjeđenja, promicanja i praćenja kvalitete zdravstvene zaštite i sigurnosti pacijenata; obavlja stručne i upravne poslove vezane uz postupak akreditacije nositelja zdravstvene djelatnosti; obavlja poslove vezane za postupak procjene standarda kvalitete; obavlja poslove vezane za djelatnost procjene zdravstvenih tehnologija;".

U stavku 2. iza točke 3.4. dodaje se točka 3.5. koja glasi:

"3.5. Sektor za kvalitetu, akreditaciju i zdravstvene tehnologije".

**Članak 2.**

Iza članka 29. dodaju se članci 29.a, 29.b i 29.c s naslovima iznad njih koji glase:

"3.5. Sektor za kvalitetu, akreditaciju i zdravstvene tehnologije

Članak 29.a

Sektor za kvalitetu, akreditaciju i zdravstvene tehnologije obavlja stručne i upravne poslove vezane uz uređenje sustava mjera za osiguranje i unaprjeđenje kvalitete zdravstvene zaštite; osiguranje učinkovite, djelotvorne, jednako visokokvalitetne i jednako dostupne zdravstvene zaštite u svim zdravstvenim djelatnostima, na svim razinama zdravstvene zaštite te na cijelom području Republike Hrvatske; provođenje akreditacijskog postupka sukladno akreditacijskim standardima; provođenje procjene uspostavljenosti standarda kvalitete zdravstvene zaštite; sudjeluje u izradi zakonskih i podzakonskih akata vezano uz standarde kvalitete zdravstvene zaštite, akreditacijske standarde i akreditacijski postupak te procjenu zdravstvenih tehnologija; prikuplja podatke radi izrade potrebnih izvješća i analiza iz djelokruga rada Sektora; uspostavlja sustav za procjenu novih ili već postojećih zdravstvenih tehnologija; provodi postupak procjene zdravstvenih tehnologija; vodi bazu podataka procijenjenih zdravstvenih tehnologija; provodi trajnu edukaciju svih sudionika u procesu procjene zdravstvenih tehnologija; provodi edukaciju na području osiguranja, unaprjeđenja i promicanja kvalitete zdravstvene zaštite; surađuje s pravnim i fizičkim osobama i ostvaruje međunarodnu suradnju i istraživanja na području procjene zdravstvenih tehnologija i kvalitete zdravstvene zaštite; sudjeluje u planiranju Godišnjeg plana rada iz nadležnosti Sektora; sudjeluje u planiranju državnog proračuna iz djelokruga rada; brine da je svaki rashod opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.

Za obavljanje poslova Sektora za kvalitetu, akreditaciju i zdravstvene tehnologije ustrojavaju se:

3.5.1. Služba za kvalitetu i akreditaciju

3.5.2. Služba za zdravstvene tehnologije.

3.5.1. Služba za kvalitetu i akreditaciju

Članak 29.b

Služba za kvalitetu i akreditaciju obavlja poslove pripreme, izrade i provođenja plana i programa mjera za osiguranje, unaprjeđenje, promicanje i praćenje kvalitete zdravstvene zaštite, te pripreme dokumentacije za izradu standarda kvalitete zdravstvene zaštite, kliničkih pokazatelja kvalitete i pokazatelja sigurnosti pacijenata na razini primarne, sekundarne i tercijarne zdravstvene djelatnosti, javnog zdravstva, kao i standarde plana i programa mjera za osiguranje, unaprjeđenje, promicanje i praćenje kvalitete zdravstvene zaštite, prevencije, zdravstveno preventivnih promotivnih djelatnosti i probira na bolesti; organizira edukacije na području osiguranja, unaprjeđenja i promicanja kvalitete zdravstvene zaštite; donosi plan nadzora standarda zdravstvenih osiguranja; planira i procjenjuje provedbu programa sigurnosti pacijenata i zdravstvenog osoblja; izrađuje i unaprjeđuje akreditacijske standarde; izrađuje procedure procjene standarda zdravstvenih ustanova, trgovačkih društava koja obavljaju zdravstvenu djelatnost i privatnih zdravstvenih radnika; provodi vanjske procjene i edukaciju vanjskih ocjenitelja; organizira edukacijske programe za nositelje zdravstvene djelatnosti i ostale dionike u zdravstvu; obavlja sve poslove vezane uz akreditacijski postupak; osigurava bazu podataka za svoj djelokrug poslova; sudjeluje u europskim projektima; savjetuje i predlaže istraživanje i zdravstvene tehnologije te protokole za učinkovito rješavanje problema sigurnosti pojedinih zdravstvenih postupaka; procjenjuje jesu li kliničke smjernice temeljene na medicini utemeljenoj na dokazima te potiče razvoj istih; vodi programe za organizaciju upravljanja kvalitetom za uprave zdravstvenih institucija, zdravstvenu politiku, partnerske institucije i organizacije; aktivno sudjeluje u europskim projektima u području kvalitete i sigurnosti pacijenata; sudjeluje u planiranju Godišnjeg plana rada iz nadležnosti Službe; sudjeluje u planiranju državnog proračuna iz djelokruga rada; brine da je svaki rashod opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.

3.5.2. Služba za zdravstvene tehnologije

Članak 29.c

Služba za zdravstvene tehnologije obavlja stručne poslove vezano uz donošenje pravilnika o procjeni zdravstvenih tehnologija; uspostavlja sustav za procjenu novih ili već postojećih zdravstvenih tehnologija; provodi postupak procjene zdravstvenih tehnologija; organizira edukaciju dionika u postupku procjene zdravstvenih tehnologija; surađuje s pravnim i fizičkim osobama na području procjene zdravstvenih tehnologija; ostvaruje međunarodnu suradnju na području procjene zdravstvenih tehnologija sukladno propisima; vodi bazu podataka završnih dokumenata procjene zdravstvenih tehnologija; donosi smjernice za procjenu zdravstvenih tehnologija, Kodeks i obrazac za iskazivanje sukoba interesa, kao i ostale dokumente neophodne za proces procjene zdravstvenih tehnologija; pruža nepristranu, stručnu, objektivnu i transparentnu preporuku u obliku pisanog dokumenta, završnog proizvoda procesa procjene zdravstvene tehnologije o opravdanosti primjene nove tehnologije ili zamjeni dosadašnje zdravstvene tehnologije u svrhu daljnjeg donošenja konačne objektivne odluke u zdravstvenoj politici; organizira edukaciju korisnika preporuka procijenjenih zdravstvenih tehnologija i svih sudionika u procesu izrade procjene zdravstvenih tehnologija u suradnji s nacionalnim i međunarodnim akademskim i znanstvenim institucijama te pravnim osobama koje obavljaju procjenu zdravstvenih tehnologija u Europskoj uniji sukladno propisima; sudjeluje u europskim projektima i istraživanjima u području procjene zdravstvenih tehnologija i zajedničkim međunarodnim procjenama te potiče razmjenu stručnjaka, ideja te stručnih i znanstvenih informacija s područja procjene zdravstvenih tehnologija; sudjeluje u planiranju Godišnjeg plana rada iz nadležnosti Službe; sudjeluje u planiranju državnog proračuna iz djelokruga rada; brine da je svaki rashod opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.".

**Članak 3.**

Okvirni broj potrebnih državnih službenika i namještenika Ministarstva zdravstva, prikazan u tablici koja je sastavni dio Uredbe o unutarnjem ustrojstvu Ministarstva zdravstva (Narodne novine, broj 14/17), zamjenjuje se Okvirnim brojem potrebnih državnih službenika i namještenika Ministarstva zdravstva koji je prikazan u tablici u prilogu ove Uredbe i njezin je sastavni dio.

**Članak 4.**

Ministar zdravstva, uz prethodnu suglasnost središnjeg tijela državne uprave nadležnog za službeničke odnose, uskladit će Pravilnik o unutarnjem redu Ministarstva zdravstva s odredbama ove Uredbe u roku od 30 dana od dana njezina stupanja na snagu.

**Članak 5.**

Ova Uredba stupa na snagu osmoga dana od dana objave u Narodnim novinama.

Klasa:

Urbroj:

Zagreb,

PREDSJEDNIK

mr. sc. Andrej Plenković

**OKVIRNI BROJ DRŽAVNIH SLUŽBENIKA I NAMJEŠTENIKA**

**MINISTARSTVA ZDRAVSTVA**

|  |  |  |
| --- | --- | --- |
| **Redni broj** | **UNUTARNJE USTROJSTVENE JEDINICE U SASTAVU MINISTARSTVA ZDRAVSTVA** | **Broj službenika i namještenika** |
| **1.** | **KABINET MINISTRA** | **15** |
| **2.** | **GLAVNO TAJNIŠTVO** | **1** |
|  | neposredno u Glavnom tajništvu, izvan sastava nižih ustrojstvenih jedinica Glavnog tajništva | 1 |
| 2.1. | Sektor za pravne poslove | 1 |
| 2.1.1. | Služba za normativne poslove | 7 |
| 2.1.2. | Služba za zastupanje i suradnju s pravosudnim tijelima | 7 |
| 2.2. | Sektor za informatičke tehnologije | 1 |
| 2.2.1. | Služba za analizu, informatizaciju i poboljšavanje poslovnih procesa | 7 |
| 2.2.2. | Služba za korisničku podršku | 7 |
| 2.3. | Sektor za ljudske potencijale, službeničke odnose i stručne poslove | 1 |
| 2.3.1. | Služba za upravljanje i razvoj ljudskih potencijala | 7 |
| 2.3.2. | Služba za službeničke odnose i stručne poslove | 7 |
| 2.4. | Sektor za uredsko poslovanje i tehničke poslove | 1 |
| 2.4.1. | Služba za uredsko poslovanje | 15 |
| 2.4.2. | Služba za tehničke poslove | 11 |
|  | **ukupno** | **74** |
| **3.** | **UPRAVA ZA MEDICINSKU DJELATNOST** |  |
|  | neposredno u Upravi, izvan sastava nižih ustrojstvenih jedinica | 1 |
| 3.1. | Sektor za primarnu zdravstvenu zaštitu | 1 |
| 3.1.1. | Služba za organizaciju primarne zdravstvene zaštite | 7 |
| 3.1.2. | Služba za upravne postupke u sustavu primarne zdravstvene zaštite | 7 |
| 3.2. | Sektor za bolničku zdravstvenu zaštitu | 1 |
| 3.2.1. | Služba za organizaciju bolničke zdravstvene zaštite | 7 |
| 3.2.2. | Služba za zdravstvene ustanove i ljudske resurse | 7 |
| 3.3. | Sektor za javno zdravstvo | 1 |
| 3.3.1. | Služba za zdravstvene projekte i programe | 7 |
| 3.3.2. | Služba za zdravstvene ustanove i radnike u javnom zdravstvu | 7 |
| 3.4. | Sektor za lijekove i medicinske proizvode | 1 |
| 3.4.1. | Služba za lijekove | 7 |
| 3.4.2. | Služba za medicinske proizvode | 7 |
| 3.5. | Sektor za kvalitetu, akreditaciju i zdravstvene tehnologije | 1 |
| 3.5.1. | Služba za kvalitetu i akreditaciju | 9 |
| 3.5.2. | Služba za zdravstvene tehnologije | 6 |
|  | **ukupno** | **77** |
| **4.** | **ZAVOD ZA TRANSPLANTACIJU I BIOMEDICINU** |  |
|  | neposredno u Zavodu, izvan sastava nižih ustrojstvenih jedinica | 2 |
| 4.1. | Služba za transplantaciju | 7 |
| 4.2. | Služba za biomedicinu | 7 |
|  | **ukupno** | **16** |
| **5.** | **ZAVOD ZA ZDRAVSTVENE USLUGE U TURIZMU** |  |
|  | **ukupno** | **10** |
| **6.** | **UPRAVA ZA FINANCIJSKE POSLOVE, FONDOVE EUROPSKE UNIJE, MEĐUNARODNE PROJEKTE I JAVNU NABAVU** |  |
|  | neposredno u Upravi, izvan sastava nižih ustrojstvenih jedinica | 1 |
| 6.1. | Sektor za financijske poslove | 1 |
| 6.1.1. | Služba za državni proračun, analizu i decentralizirane funkcije | 8 |
| 6.1.2. | Služba za izvršenje državnog proračuna, financijsko upravljanje i kontrole, sustav kvalitete, računovodstvo i knjigovodstvo | 16 |
| 6.2. | Sektor za fondove Europske unije i međunarodne projekte | 1 |
| 6.2.1. | Služba za provedbu međunarodnih zajmova i strukturnih reformi | 1 |
| 6.2.1.1. | Odjel za provedbu međunarodnih zajmova | 4 |
| 6.2.1.2. | Odjel za provedbu strukturnih reformi | 4 |
| 6.2.2. | Služba za fondove Europske unije | 1 |
| 6.2.2.1. | Odjel za programiranje, koordinaciju i vrednovanje programa i projekata Europske unije | 6 |
| 6.2.2.2. | Odjel za pripremu, odabir, provedbu i praćenje projekata Europske unije | 6 |
| 6.3. | Sektor za javnu nabavu | 1 |
| 6.3.1. | Služba za planiranje i pripremu postupaka javne nabave | 7 |
| 6.3.2. | Služba za provedbu postupaka javne nabave | 7 |
|  | **ukupno** | **64** |
| **7.** | **UPRAVA ZA SANITARNU INSPEKCIJU** |  |
|  | neposredno u Upravi, izvan sastava nižih ustrojstvenih jedinica | 1 |
| 7.1. | Sektor državne sanitarne inspekcije za ekologiju i pravnu podršku | 1 |
| 7.1.1. | Služba za ekologiju | 1 |
| 7.1.1.1. | Odjel za predmete opće uporabe i zaštitu od buke | 4 |
| 7.1.1.2. | Odjel za zaštitu od zračenja | 4 |
| 7.1.1.3. | Odjel za kemikalije i biocidne proizvode | 6 |
| 7.1.2. | Služba za pravnu podršku | 7 |
| 7.2. | Sektor državne sanitarne inspekcije za hranu i epidemiologiju | 1 |
| 7.2.1. | Služba za sigurnost hrane i vode za ljudsku potrošnju | 1 |
| 7.2.1.1. | Odjel za posebne kategorije hrane | 4 |
| 7.2.1.2. | Odjel za prehranu, planiranje i financiranje službenih kontrola | 4 |
| 7.2.1.3. | Odjel za politiku sigurnosti hrane i vode za ljudsku potrošnju | 4 |
| 7.2.2. | Služba za epidemiologiju i genetski modificirane organizme | 1 |
| 7.2.2.1. | Odjel za epidemiologiju | 4 |
| 7.2.2.2. | Odjel za genetski modificirane organizme | 4 |
| 7.3. | Sektor granične sanitarne inspekcije | 1 |
| 7.3.1. | Služba za kontinentalnu Hrvatsku | 1 |
| 7.3.1.1. | Područna jedinica – Odjel za sjeverozapadnu Hrvatsku | 1 |
|  | Ispostava Zračna luka Zagreb – samostalni izvršitelji | 4 |
|  | Ispostava Jankomir – samostalni izvršitelj | 1 |
|  | Ispostava Žitnjak – samostalni izvršitelj | 1 |
|  | Ispostava Zapadni kolodvor – samostalni izvršitelj | 1 |
|  | Ispostava Koprivnica – samostalni izvršitelj | 1 |
| 7.3.1.2. | Područna jedinica – Odjel za istočnu Hrvatsku | 1 |
|  | Ispostava Osijek – samostalni izvršitelj | 1 |
|  | Ispostava Slavonski Brod – samostalni izvršitelj | 1 |
|  | Ispostava Županja – samostalni izvršitelj | 1 |
|  | Ispostava Granični prijelaz Bajakovo – samostalni izvršitelji | 2 |
|  | Ispostava Vukovar – samostalni izvršitelj | 1 |
|  | Ispostava Granični prijelaz Stara Gradiška – samostalni izvršitelj | 1 |
| 7.3.2. | Služba za jadransku Hrvatsku | 1 |
| 7.3.2.1. | Područna jedinica – Odjel za Istru i Primorje | 1 |
|  | Ispostava Granični prijelaz Luka Rijeka – samostalni izvršitelji | 2 |
|  | Ispostava Škrljevo – samostalni izvršitelj | 1 |
|  | Ispostava Pula – samostalni izvršitelji | 2 |
| 7.3.2.2. | Područna jedinica – Odjel za Dalmaciju | 1 |
|  | Ispostava Split – Sjeverna luka – samostalni izvršitelji | 2 |
|  | Ispostava Split – trajektna luka – samostalni izvršitelj | 1 |
|  | Ispostava Šibenik – samostalni izvršitelj | 1 |
|  | Ispostava Zadar (Ličko Petrovo Selo) – samostalni izvršitelj | 1 |
|  | Ispostava Granični prijelaz Luka Ploče – samostalni izvršitelj | 1 |
|  | Ispostava Granični prijelaz Nova Sela – samostalni izvršitelj | 1 |
|  | Ispostava Dubrovnik – samostalni izvršitelj | 1 |
|  | Ispostava Granični prijelaz Karasovići – samostalni izvršitelj | 1 |
|  | Ispostava Granični prijelaz Vinjani Donji – samostalni izvršitelj | 1 |
| 7.4. | Sektor županijske sanitarne inspekcije | 1 |
| 7.4.1. | Služba za središnju Hrvatsku | 1 |
|  | Ispostava Velika Gorica | 2 |
|  | Ispostava Jastrebarsko | 1 |
|  | Ispostava Vrbovec | 1 |
|  | Ispostava Samobor | 3 |
|  | Ispostava Ivanić-Grad | 1 |
|  | Ispostava Dugo Selo | 1 |
|  | Ispostava Zaprešić | 1 |
|  | Ispostava Sveti Ivan Zelina | 1 |
|  | Ispostava Krapina | 1 |
|  | Ispostava Donja Stubica | 1 |
|  | Ispostava Pregrada | 1 |
|  | Ispostava Zabok | 2 |
|  | Ispostava Zlatar | 1 |
|  | Ispostava Sisak | 3 |
|  | Ispostava Novska | 1 |
|  | Ispostava Kutina | 2 |
|  | Ispostava Petrinja | 1 |
|  | Ispostava Karlovac | 4 |
|  | Ispostava Ozalj | 1 |
|  | Ispostava Slunj | 1 |
|  | Ispostava Duga Resa | 1 |
|  | Ispostava Ogulin | 1 |
| 7.4.2. | Služba za sjeverozapadnu Hrvatsku | 1 |
|  | Ispostava Koprivnica | 4 |
|  | Ispostava Križevci | 1 |
|  | Ispostava Đurđevac | 1 |
|  | Ispostava Bjelovar | 2 |
|  | Ispostava Daruvar | 1 |
|  | Ispostava Garešnica | 1 |
|  | Ispostava Čazma | 1 |
|  | Ispostava Čakovec | 5 |
|  | Ispostava Varaždin | 4 |
|  | Ispostava Novi Marof | 1 |
|  | Ispostava Ivanec | 1 |
|  | Ispostava Ludbreg | 1 |
|  | Ispostava Virovitica | 3 |
|  | Ispostava Slatina | 1 |
| 7.4.3. | Služba za istočnu Hrvatsku | 1 |
|  | Ispostava Osijek | 8 |
|  | Ispostava Našice | 2 |
|  | Ispostava Donji Miholjac | 1 |
|  | Ispostava Valpovo | 1 |
|  | Ispostava Đakovo | 2 |
|  | Ispostava Vukovar | 2 |
|  | Ispostava Vinkovci | 3 |
|  | Ispostava Županja | 1 |
|  | Ispostava Slavonski Brod | 4 |
|  | Ispostava Nova Gradiška | 1 |
|  | Ispostava Požega | 2 |
|  | Ispostava Pakrac | 1 |
| 7.4.4. | Služba za Istru i Primorje | 1 |
|  | Ispostava Pula | 4 |
|  | Ispostava Poreč | 2 |
|  | Ispostava Rovinj | 2 |
|  | Ispostava Buje | 1 |
|  | Ispostava Buzet | 1 |
|  | Ispostava Labin | 1 |
|  | Ispostava Pazin | 1 |
|  | Ispostava Rijeka | 11 |
|  | Ispostava Opatija | 2 |
|  | Ispostava Crikvenica | 2 |
|  | Ispostava Krk | 1 |
|  | Ispostava Rab | 1 |
|  | Ispostava Mali Lošinj | 1 |
|  | Ispostava Delnice | 1 |
| 7.4.5. | Služba za sjevernu Dalmaciju | 1 |
|  | Ispostava Gospić | 2 |
|  | Ispostava Otočac | 1 |
|  | Ispostava Senj | 1 |
|  | Ispostava Zadar | 8 |
|  | Ispostava Biograd na Moru | 1 |
|  | Ispostava Pag | 1 |
|  | Ispostava Šibenik | 6 |
|  | Ispostava Knin | 1 |
|  | Ispostava Drniš | 1 |
| 7.4.6. | Služba za južnu Dalmaciju | 1 |
|  | Ispostava Split | 10 |
|  | Ispostava Makarska | 2 |
|  | Ispostava Hvar | 1 |
|  | Ispostava Imotski | 1 |
|  | Ispostava Omiš | 2 |
|  | Ispostava Solin | 1 |
|  | Ispostava Sinj | 2 |
|  | Ispostava Vis | 1 |
|  | Ispostava Trogir | 2 |
|  | Ispostava Kaštela | 2 |
|  | Ispostava Brač | 1 |
|  | Ispostava Vrgorac | 1 |
|  | Ispostava Dubrovnik | 6 |
|  | Ispostava Ploče | 1 |
|  | Ispostava Metković | 1 |
|  | Ispostava Korčula | 2 |
| 7.4.7. | Služba za Grad Zagreb | 22 |
| 7.4.8 | Služba za planiranje i koordinaciju rada županijske sanitarne inspekcije | 7 |
|  | **ukupno** | **296** |
| **8.** | **SAMOSTALNI SEKTOR ZA INSPEKCIJE U ZDRAVSTVU** | **1** |
| 8.1. | Služba zdravstvene inspekcije | 1 |
| 8.1.1. | Odjel za nadzor na primarnoj razini zdravstvene zaštite | 4 |
| 8.1.2. | Odjel za nadzor na sekundarnoj i tercijarnoj razini zdravstvene zaštite | 4 |
| 8.2. | Služba farmaceutske inspekcije | 7 |
| 8.3. | Služba za inspekciju krvi, tkiva i stanica | 7 |
|  | **ukupno** | **24** |
| **9.** | **SAMOSTALNI SEKTOR ZA EUROPSKE POSLOVE, MEĐUNARODNU SURADNJU I PROTOKOL** | **1** |
| 9.1. | Služba za europske poslove | 7 |
| 9.2. | Služba za međunarodnu suradnju i protokol | 7 |
|  | **ukupno** | **15** |
| **10.** | **SAMOSTALNA SLUŽBA ZA UNUTARNJU REVIZIJU** | **1** |
| 10.1. | Odjel za reviziju poslovnih sustava i europskih fondova | 4 |
| 10.2. | Odjel za reviziju provođenja službene kontrole zdravstvene ispravnosti, higijene i sigurnosti hrane | 4 |
|  | **ukupno** | **9** |
| **SVEUKUPNO** | | **600** |

**OBRAZLOŽENJE**

Sukladno Zaključku Vlade Republike Hrvatske o smanjenju broja agencija, zavoda, fondova, instituta, zaklada, trgovačkih društava i drugih pravnih osoba s javnim ovlastima, KLASA: 022-03/18-07/355, URBROJ: 50301-25/06-18-2 od 02. kolovoza 2018. godine Agencija za kvalitetu i akreditaciju u zdravstvu i socijalnoj skrbi (u daljnjem tekstu: Agencija), pripaja se Ministarstvu zdravstva (u daljnjem tekstu: Ministarstvo). Nadalje, sukladno članku 32. Zakona o kvaliteti zdravstvene zaštite (u daljnjem tekstu: Zakon) Ministarstvo preuzima sve poslove, pismohranu i drugu dokumentaciju, sredstva za rad, prava i obveze i financijska sredstva Agencije a sukladno članku 34. Zakona, preuzima radnike zaposlene u Agenciji koji danom preuzimanja postaju državni službenici.

Isto tako, sukladno članku 23. Zakona o izmjenama i dopunama Zakona o ustrojstvu i djelokrugu ministarstava i drugih središnjih tijela državne uprave dopunjen je djelokrug rada Ministarstva na način da su poslovi Agencije prešli u nadležnost Ministarstva.

U svezi s naprijed navedenim bilo je potrebno pristupiti dopuni Uredbe o unutarnjem ustrojstvu Ministarstva na način da se u Upravi za medicinsku djelatnost ustroji Sektor za kvalitetu, akreditaciju i zdravstvene tehnologije u čijem djelokrugu rada su poslovi iz nadležnosti dotadašnje Agencije u dijelu koji se odnose na kvalitetu, akreditaciju i zdravstvene tehnologije u zdravstvu.

Budući se radi o vrlo opsežnim i specifičnim poslovima pojedinog upravnog područja, koji dosada nisu bili u djelokrugu rada Ministarstva, a vezano za ostvarivanje i unaprjeđenje sveobuhvatne kvalitete zdravstvene zaštite u Republici Hrvatskoj te postupak akreditacije zdravstvenih ustanova, trgovačkih društava koja obavljaju zdravstvenu djelatnost te privatnih zdravstvenih radnika, kao i procjena zdravstvenih tehnologija, a radi osiguranja i smanjivanja rizika za život i zdravlje, navedeno područje nije bilo moguće inkorporirati u postojeće ustrojstvene jedinice u Upravi za medicinsku djelatnost.

Sektor za kvalitetu, akreditaciju i zdravstvene tehnologije obavlja poslove osiguranja, unaprjeđenja, promicanja i praćenja kvalitete zdravstvene zaštite i sigurnosti pacijenata te stručne i upravne poslove vezane uz postupak akreditacije nositelja zdravstvene djelatnosti i poslove vezane za postupak procjene zdravstvenih tehnologija.

Navedeni Sektor ustrojava se sa dvije službe u svom sastavu i to: Služba za kvalitetu i akreditaciju (sa devet izvršitelja) i Služba za zdravstvene tehnologije (sa šest izvršitelja) jer se smatra da će za obavljanje specifičnih stručnih poslova iz naprijed navedenog djelokruga u navedenim službama biti dostatan planirani broj izvršitelja. Prilikom ustrojavanja rukovodilo se načelom racionalnosti.

Služba za kvalitetu i akreditaciju osigurava preduvjete za unapređenje kvalitete zdravstvene zaštite i sigurnosti pacijenata koji su određeni zakonskim propisima i Nacionalnom strategijom razvoja zdravstva 2012. – 2020. te izrađuje i unaprjeđuje akreditacijske standarde za nositelje zdravstvene djelatnosti te procedure za postupak vanjske procjene akreditacijskih standarda za zdravstvene ustanove te provodi vanjsku procjenu nositelja zdravstvene djelatnosti.

Služba za zdravstvene tehnologije uspostavlja sustav za procjenu novih ili već postojećih zdravstvenih tehnologija te provodi postupke procjene zdravstvenih tehnologija na nacionalnoj i međunarodnoj razini.

Zbog provođenja sustavnih, trajnih aktivnosti na području kvalitete zdravstvene zaštite, djelatnosti akreditacije i procjena zdravstvenih tehnologija, u predstojećem razdoblju do 2021. godine, vodilo se računa da broj izvršitelja u pojedinoj ustrojstvenoj jedinici novoga Sektora može odgovoriti izvršavanju radnih zadataka iz djelokruga rada. Navedeni ustroj izrađen je s ciljem ostvarivanja i unaprjeđenja sveobuhvatne kvalitete zdravstvene zaštite u Republici Hrvatskoj, osiguranja sigurnosti pacijenata kao i poboljšanja učinkovitosti zdravstvene zaštite na nacionalnoj razini. Slijedom navedenog predlaže se ukupan broj od 600 izvršitelja, čime se broj izvršitelja s broja 584 povećava za 16 izvršitelja u odnosu na raniji ustroj Ministarstva.

Ministarstvo zdravstva preuzima ukupno 16 radnika Agencije. Ministarstvo raspolaže dostatnim sredstvima za plaće državnih službenika prema predloženom ustroju budući su ista osigurana u Državnom proračunu za 2019. godinu i projekcijama za 2020. i 2021. godinu.